stanford-oval/wikipedia huggingface dataset:
סוניה ליובומירסקי
ביוגרפיה

ליובומירסקי נולדה ברוסיה ובילדותה היגרה עם משפחתה לארצות הברית. היא סיימה תואר ראשון בפסיכולוגיה בהצטיינות יתרה מאוניברסיטת הרווארד ב-1989 ובשנת 1994 סיימה דוקטורט בפסיכולוגיה חברתית באוניברסיטת סטנפורד. באותה שנה החלה ללמד באוניברסיטת ריברסייד קליפורניה, ובשנת 2005 מונתה לפרופסור מן המניין במוסד.
בשנת 2008 יצא ספרה "The How of Happiness: A Scientific Approach to Getting the Life You Want", בהוצאת פינגווין. הספר זכה להצלחה ותורגם ל-15 שפות.
ספריה שתורגמו לעברית

הדרך אל האושר: תוכנית פעולה לחיים שמחים, הוצאת כנרת, 2011, 396 עמ', תרגום: קטיה בנוביץ'.
המיתוסים של האושר: מה באמת עושה אותנו מאושרים - ומה לא?, הוצאת כנרת זמורה ביתן, 2014, 314 עמ', תרגום: גיא הרלינג.
מתן זכות בחירה לנשות קליפורניה (1911)

בהצבעה של כלל בוחרי קליפורניה אושר באוקטובר 1911 תיקון של חוקת קליפורניה (אנ'), שהעניק לנשים את זכות הבחירה בקליפורניה. האישור היה תוצאה של מאבק ממושך של נשים מקליפורניה.(אנ')
לפי חוקת קליפורניה, תיקון החוקה הועמד להצבעת כלל הבוחרים - משאל עם. התיקון אושר ברוב קטן של 50.7% בלבד. הרוב הושג בזכות פעילות נמרצת של ארגוני סופרג'יזם.
במשאל קודם שנערך בשנת 1896 רק 44.6% מהבוחרים תמכו בהצעה להעניק זכות הצבעה לנשים. בשנת 1911 ההצעה נתמכה על ידי קואליציה של חקלאים, פועלים וסופרג'יסטיות.
תמיכה חזקה בהצעה הייתה באזורים כפריים ואילו בערים ההצעה עוררה התנגדות רבה. לדוגמה - בסן פרנסיסקו רק 38% מהבוחרים תמכו בהצעה. שני העיתונים המובילים "לוס אנג'לס טיימס", "סן פרנסיסקו כרוניקל" התנגדו להענקת זכות בחירה לנשים ואף פרסמו קריקטורות הלועגות לסופרג'סטיות.
לאחר אישור התיקון רבים מהפעילים שפעלו לקבלת ההצעה עברו למאבק ברמה הפדרלית. הם סייעו בכך שבשנת 1920 אושר התיקון ה-19 לחוקת ארצות הברית שהעניק זכות הצבעה לנשים בכל מדינות ארצות הברית.
התנגדויות

מאמרי מערכת של "לוס אנג'לס טיימס"
עידן הרפורמות

זכות הבחירה של הנשים הייתה חלק ממגמה של העברת נושאים רבים יותר להכרעת הבוחרים. באותו יום בו אושרה הצעה 4 למתן זכות בחירה לנשים, אישרו הבוחרים גם את הצעה 7 (אנ') - המנגנון של דמוקרטיה ישירה בקליפורניה, ואת הצעה 8 (אנ') - האפשרות להדיח נבחרי ציבור.
הערות שוליים

↑  California Women's Suffrage, Proposition 4 (October 1911), Ballotpedia (באנגלית)
↑  California Women's Suffrage, Amendment 6 (1896), Ballotpedia (באנגלית)
↑  Rebecca J. Mead, How the Vote Was Won: Woman Suffrage in the Western United States, 1868-1914 ,New York University Press, New York 2004, עמוד 73
↑  Frank C. Jordan, Statement of the Vote of California at the special election held October 10, 1911, Sacramento, 1911, עמ' 4 (258)
נסים ונפלאות (ספר)

| --- | --- |

 מידע כללי
 מאת:  לאה גולדברג
 איורים:  מישל קישקה ויחזקאל קמחי
 מקום התרחשות:  תל אביב
 הוצאה
 הוצאה:  עיתון "דבר לילדים", "ספריית פועלים"
 תאריך הוצאה:  1938
  
 הוצאה:  סִפרִיַּת פועלים
 תאריך:  1954
 מספר עמודים:  120
  
 הוצאה:  הוצאת הקיבוץ המאוחד - ספריית פועלים
 תאריך:  2015
הספר "נסים ונפלאות" הוא ספר שנכתב על ידי לאה גולדברג ואויר על ידי יחזקאל קמחי ומישל קישקה.
הספר הופיע לראשונה בשנת 1938 כסיפור בהמשכים על דפי העיתון "דבר לילדים" במשך עשור, ולאחר מכן פורסם כספר על ידי "סִפרִיַּת פועלים" בשנת 1954. בספר מופיע מגוון של תיאורי העיר תל אביב על החיים בה בעת תקופות העוני הכבד ששרר בעיר.
תהליך כתיבת הספר

כחמש עשרה שנים לאחר הופעת הסיפורים בהמשכים בעיתון "דבר לילדים", הם קובצו לספר. הספר פורסם על ידי הוצאה לאור "ספריית הפועלים" עם האיורים של יחזקאל קמחי.
בשנת 2015 הוצא הספר מחדש בעריכתם של נרי אלומה וגדעון טיקוצקי עם האיורים של מישל קישקה. עורכי הגרסה המחודשת סיפרו כי גולדברג הרחיבה, עיבתה והעמיקה את הסיפור המקורי, ושינתה והתאימה את מושגי הספר לתקופה המודרנית. בנוסף, הם דאגו לשינויים מעטים שהתמזגו היטב בשפתה של גולדברג. דבר זה בא לידי ביטוי בכוכביות שסומנו במקומות שבהם הטקסט שונה, כך שבתחתית העמוד מופיע הסבר למושג מסוים שעלול להיות לא ברור.
עלילת הסיפור

העלילה מתרחשת בראשית ימיה של העיר תל אביב, כאשר עוד הייתה עיר על חולות, לפני שהפכה לעיר המרכזית שהיא היום. במראה חיצוני היא יפה, צבעונית ופורחת: יש בה עצי נוי וים כחול, ושום פגם אינו נראה לעין. אך כאשר נכנסים לעומק הדברים, מבחינים כי הסיפור סובב סביב שתי דמויות בעלות קשר לא צפוי: הראשונה היא אישה מבוגרת ובודדה שמתגוררת בשכונה תל אביבית – זו גיבורת הסיפור, בת דמותה של לאה גולדברג. ולכן ראשי התיבות של שמותיהן זהים, והסיפור מסופר בגוף ראשון מפיה. הדמות השנייה היא דמותו של הילד נסים, בן למשפחה מזרחית מעוטת יכולת, אשר נאלץ לטפל באימו החולה ובאחיו הקטן. לילד זה יש עקרון מנחה בהתנהלותו: עבוד עבור מה שאתה מקבל, בלי הנחות ונדבות.
בראשית הסיפור, ילדי הבניין מבחינים בבדידותה של האישה ומכנים אותה "דודה של שום איש". יום אחד היא נתקלת במקרה בילד שוכב על הרצפה מאחורי פחי האשפה – מפגש חטוף, שבהמשכו נרקם קשר שמדמה אם ובנה. "דודה של שום איש" יוזמת שיחה עם הילד, ומזמינה אותו לאכול אצלה ארוחת בוקר. במהלך הארוחה מספר לה הילד ששמו נסים, ומתגלה להּ גם עיסוקו: מוכר שרוכי נעליים כדי לכלכל את משפחתו הדלה. אותה אישה רואה לפתע את נסים באור אחר – ילד נבון ושנון, לץ ושאפתן, והיא מזמינה אותו ואת אחיו לגור בחדר פנוי בדירתהּ. בהמשך היא מוצאת לו עבודה בחנות פרחים, ומסייעת לו ולחבריו להיחלץ מהעוינות של יחיא התימני, הבריון שהיה נטפל לילדי השכונה.
יתר על כן, נסים ואחיו מגדלים קוף (האם זה הסבא של "קופיקו"?). הקוף ששמו "נפלאות", שהיה בבעלותו של פסנתרן וברח ממנו, גם הוא עובר לגור בדירתהּ של "דודה של שום איש". בהמשך, אביו של הפסנתרן מאתר את הקוף, פוגש בנסים, וכך נחשף לכישרונותיו המוזיקליים ומציע לו חיים חדשים.
לבסוף, בזכותהּ של "הדודה", הילדים, אימם החולה ויחיא ה"לא מחונך" מצליחים לשנות את אורח חייהם, ויוצאים למסע מסוג אחר. מסע חיובי הכולל השכלה לימודית, חזרה לבית הספר, ומשענת כלכלית, המלווה בתחושות חיוביות של חשיבות עצמית ומעורבות חברתית של נסים וילדי השכונה.
כל אותם הילדים והקוף חוברים זה לזה וחווים יחד חוויות רבות. לבסוף הם גם מפיקים הופעת קרקס לפני קהל גדול, בתוכו גם בעליו של הקוף, דוקטור כלומברוש, וזאת במטרה להחזיר את הקוף אל בעליו, ואכן המעשה מצליח. נסים ומשפחתו ואיתם הקוף נלקחים תחת חסותו של הדוקטור, וכתוצאה מכך "דודה של שום איש'" חווה מכלול של רגשות טובים, מתוך מקום של פרגון, ועם זאת גם רגשות קשים, מתוך מקום של בדידות. היא אומרת: "מעולם לא נראה לי חדרי ריק כל כך... מעולם לא הרגשתי במידה כזאת שאני "הדודה של שום איש'".
על הדמויות

נסים (העונה לכינוי 'ילד הפקר') – ילד מזרחי שגדל בשכונת עוני ונקלע לחיים לא פשוטים. אימו חולה, והוא נאלץ להיות אחראי על אחיו הקטן. ניתן להאמין כי באמצעות סביבה שונה ומקום אחר, הוא יכול היה להינצל מחוסר המזל שהוטל עליו. לשם כך עליו לצאת מאותה שכונה ולהתחבר לאנשי תרבות ובעלי השכלה, תוך שהוא שומר על נימוס ונלקח תחת חסותו של מבוגר אחראי. חלומו של נסים הוא להיות שחקן מפורסם כמו צ'ארלי צ'פלין.
'דודה של שום איש' (דמותה של המספרת) – לא ברור אם זהו כינוי גנאי או שם חיבה של דמות מבוגרת, חסרת שתי שיניים קדמיות, סובלת מנזלת כרונית ולכן מתעטשת באופן חוזר ונשנה, חווה בדידות, כלימה ורגשות כבדי משקל אשר היא נושאת על ליבה; היא טובה וסימפתית, מכילה, אכפתית, עוזרת לזולת (פותחת דלתה לנסים, לאחיו אליהו ולקוף, שלבסוף עוזבים אותה לטובת מעבר אל הדוקטור). על אף כל אלו, היא זוכה ליחס מזלזל מסביבתה: ילדה משכונתה מחברת עליה שיר גנאי, וילדי השכונה לוקחים חלק בשירה ("אל האף נכנס יתוש, מן האף יצא עיטוש"). אחרי ככלות הכול מתגלה לילדי השכונה שהמראה החיצוני שלה הטעה אותם וגרם לה עוול. כאשר הם חושפים את הצדדים החיוביים באישיותה הם משנים את יחסם אליה והיא זוכה בסופו של דבר לכינויים ראויים כגון: "עצומה" ו"חברה'מנית".
נפלאות – קוף אשר בורח מבעליו, נותר אבוד ולבסוף נמצא על גג ביתה של המספרת. שמו המקורי לפני שהגיע ל"דודה של שום איש" היה ״מק״, ולא "נפלאות" כפי שהיא נוהגת לכנותו.
דוקטור כלומברוש – בעל הקוף שאליו הוא מוחזר. הוא זה שבסוף העלילה לוקח תחת חסותו את נסים ואת משפחתו ומאפשר להם לגור בביתו. אמו של נסים נשכרת  כאחראית לתפעול משק הבית, ונסים מגשים את חלומו כשדוקטור כלומברוש מעביר לו שיעורי פסנתר.
ילדי ההפקר (דמויות משניות) – קבוצת ילדים גדולה אשר נוהגת לשוטט ברחובות. חלקם רוסים שנשרו מבית ספרם, וחלקם כאלו שאולצו לעבוד כבר מגיל צעיר כדי לסייע בפרנסת המשפחה.
משמעויות הסיפור > משמעויות גלויות

ספרהּ של גולדברג יצא נגד הסטיגמות על ילד מזרחי עני, שחי בשכונת מצוקה. היא תיארה את גיבור הספר, נסים, כילד בעייתי, אך עם זאת כבעל שאיפות גדולות וכדמות מעניינת, וזאת תוך הטפה נגד ניצול ילדי עוני בעיר הגדולה, והשלכת האחריות למצבם על המבוגרים. המסר של הּסיפור הוא להתמקד במימוש חלומותינו בעזרת הדברים הפשוטים הנקרים בדרכנו ולא בעזרת דברים שעלולים להקשות עלינו. לא לוותר על חלומותינו אלא לדעת להעריך אותם עד שנשיג אותם.
ספר זה נחשב לקלאסיקת ילדים מכיוון שמוצגות בו דמויות לא צפויות, מצד אחד הן מתגוררות בתל אביב בתקופה קשה מבחינה כלכלית, ומצד שני הן מתוארות בהומור ובניסוח קליל. הרעיון המרכזי בספר הוא לשים דגש על החלק הטוב שבעולמינו ולהעריך מה עומד בפנינו.
משמעויות הסיפור > משמעויות סמויות

הסופרת לאה גולדברג מביאה לידי ביטוי את הבדידות, את המצוקה ואת הכאב הקשורים לפערים חברתיים, היא מתאימה את התיאור לילדים, כדי שיוכלו לקלוט ולהפנים את המסר שבספרה. ניתן לראות זאת כשמסופר על ילדים חסרי תמיכה, שמשוטטים ברחוב רעבים וחסרי כול, ועל קוף אבוד שהשמועות מזהירות מפניו. המספרת מתארת את הדברים בעידון ובחמלה רבה. עם זאת, היא בוחרת להיות כנה ומגיעה אף לשימוש במונחים כגון: "מפלצות". יתר על כן, היא מציגה את הדברים באור חם ואוהב. ניתן להבחין בזאת בתיאור הדוקטור כלומברוש השוכל את בנו, ובתיאור האישה המוזרה והבודדה שהקקטוסים שהיא מגדלת הם חבריהּ הטובים ביותר. תיאורים אלו מפנים את עיניהם של הקוראים הצעירים לצד האפל של החיים שבו קיימים גם אבדן וחוסר הוגנות, עם אזהרה סמויה שדברים כאלו קורים. בכך יוצרת גולדברג איזון בין המואר והאפל שבעולמנו, ובאותה פתיחות היא אומרת שאדם לא כותב מתוך שפע. ואף על פי שביכולתה להקטין את הדברים בפני הקוראים הצעירים, היא מציגה את הדברים כהוויתם ומודה שהיא כותבת מתוך מצוקה ובדידות בעבור התיידדות.
ההיסטוריון אמנון רז קרקוצקין, במאמר באתר העוקץ בנושא פרשת חטיפת ילדי תימן, מציין כי הספר "נסים ונפלאות" משמש עדות מעניינת לרוח התקופה שבה נכתב. לדבריו, הספר מספק מודל שאיפשר והצדיק לקיחת ילדים מידי הוריהם, העלמתם והעברתם החשאית ממקום למקום, דרך דמותו של הילד נסים המבקש להיות מאומץ על ידי הרופא האשכנזי, לשמחת אמו שמבינה שרק כך הוא ינצל. זהו מודל אשר בו "טובת הילד" היא ניתוקו מהוריו.
הערות שוליים

1 2 3 4  מיה וינשטוק, על הנסים, על הנפלאות, ועל דודה של שום-איש, באתר ynet, 17 במאי 2015
1 2 3  נסים ונפלאות: דף דף, ספרות ילדים: ספרים: ביקורות לפי סדר א"ב, באתר דףדף
↑  נסים ונפלאות, באתר המרכז לטכנולוגיה חינוכית
↑  לאה גולדברג, נסים ונפלאות, ספריית הפועלים, 1954
↑  בית אבי חי | דודה של שום-איש, באתר בית אבי חי
↑   יעקב צ.מאיר, חלמתי על תימנים מהמחנות, מתמרדים ושוחטים אותנו, באתר הארץ, 5 בינואר 2017
↑  אמנון רז-קרקוצקין, החטיפה המחודשת של ילדי תימן, באתר העוקץ, ‏16 ביולי 2020
מתילפרדניזולון

| --- | --- |

נוסחת המבנה של מתילפרדניזולון
 שם IUPAC
 Methylprednisolone
 שמות מסחריים בישראל
 דפו-מדרול, מדרול, סולו-מדרול, מתילפרדניזולון
 נתונים כימיים
 כתיב כימי:  C22H30O5 
 מסה מולרית:  374.471g/mol
 נתונים פרמוקוקינטיים
 מטבוליזם:  כבד, כליות ורקמות.
 זמן מחצית חיים:  1.8-2.6 שעות
 הפרשה:  בשתן, מטבוליזם
 בטיחות
 קטגוריית סיכון בהריון:  קטגוריית סיכון A (אוסטרליה), קטגוריית סיכון C 
 דרכי מתן:  תווך ורידי(IV), תוך שרירי(IM), אורלי(PO)
 מזהים
 קוד ATC:  D10AA02, H02AB04, D07AA01 
 מספר CAS:  83-43-2
 PubChem:  6741
 ChemSpider:  6485
 
מתילפרדניזולון (Methylprednisolone) הוא גלוקוקורטיקואיד סינתטי, המשמש במינונים נמוכים לטיפול במחלות כרוניות או במינונים גבוהים במהלך התלקחויות של מחלות, וניתן בזכות האפקט האנטי-דלקתי ודיכוי מערכת החיסון שלו.
מבוא

ללא קשר לדרך המתן של התרופה, מתילפרדניזולון נותן אפקט סיסטמי על הגוף. ההתוויות העיקריות למתן הם דלקת מעי, אסתמה, דלקת מפרקים ופסוריאזיס. למרות ההשפעות החיוביות הרבות של התרופה קיימות גם תופעות לוואי חמורות, הכוללות: תסמונת קושינג, יתר לחץ דם, אוסטיאופורוזיס, סוכרת, זיהום וניוון עור.
מבחינה כימית, מתילפרדניזולון הוא הורמון סטרואידים סינתטי, שמקורו בהידרוקורטיזון ופרדניזולון. זה שייך לקבוצה של גלוקוקורטיקואידים סינתטיים ובאופן כללי יותר, קורטיקוסטרואידים פועל כאגוניסט לקולטן של מינרלוקורטיקואידים וגלוקוקורטיקואידים. בהשוואה לגלוקוקורטיקואידים אקסוגניים אחרים, למתילפרדניזולון יש זיקה גבוהה יותר לקולטנים של גלוקוקורטיקואידים מאשר לקולטנים של מינרלוקורטיקואידים.
שמו של גלוקוקורטיקואיד זה נגזר לאחר גילוי מעורבותם בוויסות חילוף החומרים של פחמימות בגוף האדם. הפונקציות התאיות של גלוקוקורטיקואידים, כגון מתילפרדניזולון, מובנות כיום כמווסתות הומאוסטזיס, חילוף חומרים, התפתחות, קוגניציה ודלקת. הם ממלאים תפקיד קריטי בהסתגלות ותגובה ללחץ סביבתי, פיזי ורגשי.
מתילפרדניזולון סונתז ויוצר לראשונה על ידי חברת Upjohn (כיום פייזר), ואושר על ידי ה-FDA בארצות הברית באוקטובר 1957. בשנת 2020 מתילפרדניזולון ניתן ליותר מ-3 מיליון מטופלים בארצות הברית. מתילפרדניזולון נמצא גם ברשימת התרופות החיוניות של ארגון הבריאות העולמי (WHO) בשל השפעותיו נגד ממאירויות כגון: ALL וCLL.
פרמקוקינטיקה

מתילפרניזולון מסולק בעיקר על ידי הכבד והכליה ומופרש בשתן. סולו-מדרול היא הנגזרת היחידה של מתילפרדניזולון המאושרת למתן תוך וירידי.
| Synthetic Glucocorticoid | Equivalent Dose (mg) | Anti-inflammatory Activity1 | Mineralocorticoid Activity1 | Biological Half Life (hrs) | References |
| --- | --- | --- | --- | --- | --- |
Short-to medium-acting glucocorticoids
| Hydrocortisone | 20 | 1 | 1 | 8-12 |  |
| Cortisone | 25 | 0.8 | 0.8 | 8-12 |  |
| Prednisone | 5 | 4 | 0.3 | 12-36 |  |
| Prednisolone | 5 | 4 - 5 | 0.3 | 12-36 |  |
| Methylprednisolone | 4 | 5 | 0.25-0.5 | 12-36 |  |
| Meprednisone | 4 | 5 | 0 |  |  |
Intermediate-acting glucocorticoids
| Triamcinolone | 4 | 5 | 0 | 12-36 |  |
| Paramethasone | 2 | 10 | 0 | N/A |  |
| Fluprednisolone | 1.5 | 15 | 0 |  |  |
Long-acting glucocorticoids
| Betamethasone | 0.6 | 25-40 | 0 | 36-72 |  |
| Dexamethasone | 0.75 | 30 | 0 | 36-72 |  |
Mineralocorticoids
| Fludrocortisone | 2 | 10 | 250 | 18-36 |  |
| Desoxycorticosterone acetate |  | 0 | 20 |  |  |
שימוש רפואי

כפי שצוין קודם לכן, השימוש העיקרי במתילפרדניזולון הוא לדכא תגובות דלקתיות ותגובות חיסוניות. מתילפרדניזולון משיג זאת בעיקר על ידי ויסות המספר והתפקוד של לויקוציטים, ציטוקינים וכימוקינים. השליטה הדלקתית הנרחבת שלו תורמת לשימוש בהפרעות מרובות ללא קשר לפתולוגיה. מתילפרדניזולון נפוץ כטיפול קצר טווח בהתלקחויות של מחלות כרוניות, כפי שניתן לראות בהתלקחות של מחלת גאוט (שיגדון). ניתן לתת אותו במהלך טיפול מתמשך במינונים נמוכים יותר, מותנה במעקב רפואי אחר תופעות לוואי. המינון וההרכב המדויק של התרופה מותאמים לפי ההתוויה הספציפית לשימוש.
שימוש רפואי > אסתמה

בשנים 2001–2002, 11.4% מהחולים שאובחנו עם אסתמה מחוץ לבית החולים קיבלו מרשם לקורטיקוסטרואידים דרך הפה כטיפול בקרה ארוך טווח. התוכנית הלאומית לחינוך ומניעת אסתמה (NAEPP) מציעה שימוש במתילפרדניזולון בצורה סיסטמית בטיפולים קצרים וארוכים כאחד כדי לשלוט במהירות ולדכא אסתמה מתמשכת, בהתאמה. עבור התלקחויות הדורשות טיפול במיון בית חולים או במרכזי רפואה דחופה, מתילפרדניזולון דרך הפה מועדף על פני מתן תוך ורידי, אלא אם יש בעיות בליעה או הקאות. מתילפרדניזולון דרך הפה אינו דורש פעולה פולשנית מקדימה (השגת גישה תוך ורידית) ומחקרים הראו יעילות שווה בהשוואה למתילפרדניזולון בשימוש תוך ורידי מינון. לאחר שחרור ממיון בית החולים מומלץ לרשום המשך טיפול בן חמישה ימים של מתילפרדניזולון כדי להפחית את ההסתברות להישנות המחלה או תסמיני גמילה.
שימוש רפואי > מחלות ראומטיות

מתילפרדניזולון משמש לטיפול במספר מחלות ראומטיות, כגון זאבת (SLE) ודלקת מפרקים שגרונית (RA). המינון והמתן של מתילפרדניזולון למחלות אלו משתנים מאוד בשל שוני בפתופיזיולוגיה בין המחלות ובקרב חולים אינדיבידואליים. בזאבת (SLE), חולים מקבלים לעיתים קרובות מרשם למתילפרדניזולון במקביל לתרופות מדכאות חיסוניות אחרות.
זריקות קורטיקוסטרואידים תוך מפרקיות (IACI) הן קו טיפול שני כדי להקל על כאבי מפרקים הנובעים מדלקת מפרקים שגרונית. הן מוזרקות לרוב למפרקי הברכיים והכתפיים. למרות שההזרקה היא מקומית, מחקרים הראו ספיגה סיסטמית של התרופה המעידה על השפעות מועילות על מפרקים מרוחקים.
שימוש רפואי > אי ספיקת אדרנוקורטיקלית ראשונית או שניונית

מתילפרדניזולון אינו מומלץ בדרך כלל לאי ספיקה אדרנוקורטיקלית ראשונית או שניונית בהשוואה לקורטיקוסטרואידים אחרים שיש להם זיקה גבוהה יותר לקולטנים המינרלוקורטיקואידים.
| Active Ingredient | Brand Name | ROA | Form | Strength1 | Inactive Ingredients |
| --- | --- | --- | --- | --- | --- |
| methylprednisolone | Medrol | Oral | tablet | 2, 4, 8, 16, 32 mg | calcium stearate, cornstarch, lactose, mineral oil, sorbic acid, sucrose and erythrosine sodium (2 mg only), FD&C yellow No. 6 (8 and 32 mg only) |
| methylprednisolone | Medrol | Oral | tablet | 4 mg; 21 pills (dose-pack) | calcium stearate, cornstarch, lactose, sucrose |
| methylprednisolone acetate | Depo-Medrol | Parenteral: intra-articular or soft tissue, intralesional or intramuscular | suspension | 20, 40, 80 mg/ml | Polyethylene glycol 3350, Polysorbate 80, Monobasic sodium phosphate, Dibasic sodium phosphate USP, Benzyl alcohol2 added as a preservative |
| methylprednisolone acetate3 | Depo-Medrol | Parenteral: intra-articular or soft tissue, intralesional or intramuscular | suspension | 40 or 80 mg/ml (single dose vial) | Polyethylene glycol 3350 Myristyl-gamma-picolinium chloride |
| methylprednisolone succinate | Solu-Medrol | Parenteral: intravenous or intramuscular | solution, reconstituted | 500, 1000, 2000 mg/vial, 2000 mg with diluent (multi-dose vial) | monobasic sodium phosphate anhydrous, dibasic sodium phosphate dried, and lactose hydrous. Bacteriostatic water added as diluent with Benzyl alcohol2 added as a preservative |
| methylprednisolone succinate3 | Solu-Medrol | Parenteral: intravenous or intramuscular | solution, reconstituted | 40, 125, 500, 1000 mg/vial (single dose vial) | monobasic sodium phosphate anhydrous, dibasic sodium phosphate dried, and lactose hydrous. |
קונטרה-אינדיקציות

לאנשים הסובלים מזיהומים פטרייתיים מערכתיים אין ליטול מתילפרדניזולון במתן פומי (PO).
מתילפרדניזולון אסור באנשים עם רגישות יתר ידועה למתילפרדניזולון או לאחד ממרכיביו, יש להשתמש בסטרואידים בזהירות בחולים עם קוליטיס, מחלות לב או יתר לחץ דם, כיב פפטי, אי ספיקת כליות, אוסטאופורוזיס, מיאסטניה גרביס, גלאוקומה וסוכרת.
ביטויים נפשיים עשויים להופיע בזמן נטילת מתילפרדניזולון, החל מאופוריה, נדודי שינה, שינויים באישיות ועד דיכאון. זהירות נדרשת עבור חולים הנוטים לפסיכוזות, שכן נטיות פסיכוטיות עלולות להחמיר בזמן נטילת קורטיקוסטרואידים.
מינון Solu-Medrol 40 מ"ג מכיל לקטוז המופק מחלב פרה, אין ליטול את זה על ידי כל מי שיש לו רגישות יתר ידועה למוצרי חלב או למרכיביו.
אירועים רפואיים חמורים נקשרו עם מתן אפידורלי של נגזרות התרופה, כולל אוטם חוט השדרה, פרפלגיה, קוואדריפלגיה, עיוורון קורטיקלי ושבץ מוחי.
תופעות לוואי

התגובה של גלוקוקורטיקואידים אקסוגניים בציר ההיפותלמוס-יותרת המוח-אדרנל (HPA) מעכב את הפרשת ההורמון המשחרר קורטיקוטרופין (CRH) וההורמון האדרנו-קורטיקוטרופי (ATCH) בהיפותלמוס ובלוטת יותרת המוח, בהתאמה. דיכוי ממושך מוביל לתגובות לא נאותות ללחצים פיזיים ורגשיים, כגון מחלה וטראומה. דיכוי ATCH עלול לגרום להיפופלזיה של יותרת הכליה או ניוון משני של בלוטת יותרת הכליה תוך שישה שבועות של טיפול במתילפרדניזולון, מה שמשאיר מטופל בסיכון לפתח משבר אי ספיקת יותרת הכליה מסכן חיים. גורמים התורמים למידת דיכוי ציר ההיפותלמוס-יותרת המוח-אדרנל מושפעים ממינון הורמון סטרואידים סוג התרכובת ודרך המתן, מינון מצטבר, משך הטיפול ושימוש במקביל בתרופות אחרות. כל אדם שנטל הורמונים סטרואידים במשך יותר משבועיים נמצא בסיכון לפתח דיכוי ציר ההיפותלמוס-יותרת המוח-אדרנל.
לפני הפסקת הטיפול במתילפרדניזולון מכל סיבה שהיא נדרשת התייעצות עם רופא, הפסקה פתאומית של התרופה גורמת לרוב לתסמינים חולפים ולא ספציפיים כגון אובדן תיאבון, קלקול קיבה, הקאות, נמנום, בלבול, כאבי ראש, חום, כאבי מפרקים ושרירים, קילוף עור וירידה במשקל. ניתן לייחס תסמינים אלו לתסמונת גמילה מסטרואידים, אי ספיקת יותרת הכליה או הישנות מחלה. מטופלים הנטלו מתילפרדניזולון כטיפול ארוך טווח נדרשים להפחית בהדרגה את השימוש בתרופה כדי למזער את תסמיני הגמילה ופוטנציאל הישנות. במידה והתסמינים מחמירים ניתן להגדיל את המינון של מתילפרדניזולון באופן זמני.
קורונה (COVID-19)

מתילפרדניזולון שימש כטיפול בחולים במצב בנוני/קשה במהלך מגפת הקורונה (COVID-19), אך אין הוכחות שהוא בטוח או יעיל במטופלים אלו.
הערות שוליים

1 2 3 4 5 6 7 8 9 10 11 12  Katzung BG, Masters SB, Trevor AJ (2012). Basic & clinical pharmacology (12th ed.). New York: McGraw-Hill Medical. ISBN 978-0-07-176401-8. OCLC 761378641.
1 2 3 4 5 6 7 8 9 10  Paragliola RM, Papi G, Pontecorvi A, Corsello SM (באוקטובר 2017). "Treatment with Synthetic Glucocorticoids and the Hypothalamus-Pituitary-Adrenal Axis". International Journal of Molecular Sciences. 18 (10): 2201. doi:10.3390/ijms18102201. PMC 5666882. PMID 29053578. {{cite journal}}:  (עזרה)
↑  Fietta P, Fietta P, Delsante G (באוקטובר 2009). "Central nervous system effects of natural and synthetic glucocorticoids". Psychiatry and Clinical Neurosciences. 63 (5): 613–22. doi:10.1111/j.1440-1819.2009.02005.x. PMID 19788629. {{cite journal}}:  (עזרה)

Methylprednisolone (Medrol), Methylprednisolone acetate (Depo-Medrol) and Methylprednisolone succinate (Solu-Medrol), respectively.
נויברנדנבורג

נויברנדנבורג (בגרמנית: Neubrandenburg) היא בירת מחוז מקלנבורגישה-סינפלטה שבמדינת מקלנבורג-מערב פומרניה שבגרמניה. היא שוכנת לחופו של אגם טולנזה (Tollensesee).
העיר מפורסמת בשל המורשת הימי-ביניימית העשירה שלה המתבטאת בבנייה בלבנים בסגנון האדריכלות הגותית. עד לרפורמה במבנה המחוזות של גרמניה שבוצעה ב-2011, הייתה נויברנדנבורג עיר שלא כפופה למחוז. העיר היא אחד מהאזורים האורבניים הראשיים במדינה וצומת כלכלי חשוב בצפון-מזרח גרמניה שבו רמת התעסוקה והתוצר המקומי הגולמי הם מהגבוהים ביותר. נויברנדנבורג מכונה "עיר ארבעת השערים" (Stadt der Vier Tore), בשל ארבעת השערים בחומתה שנבנתה בימי הביניים.
היסטוריה

ראשיתה של העיר הוא במנזר ברודא שנבנה על חוף האגם בשנת 1240. נויברנדנבורג עצמה הוקמה ב-1248, כאשר המרגרייב של ברנדנבורג החליט לבנות עיר בחלק הצפוני של נחלתו. ב-1292 הפכו העיר וסביבתה לחלק ממקלנבורג.
העיר שגשגה כמרכז מסחר עד למלחמת שלושים השנים (1618-1648) ואז איבדה את מעמדה. במהלך התקדמותו הדרמטית של הצבא השוודי בפיקודו של המלך גוסטב השני אדולף לתוך גרמניה, הוא חנה בנויברנדנבורג, אך היא שוחררה על ידי כוחות הליגה הקתולית הקיסרית ב-1631. במהלך מבצע זה דווח שהכוחות הקתוליים הרגו רבים מהחיילים השוודים והסקוטים. בהמשך אימצו השוודים מדיניות של אי לקיחת שבויים והעיר הייתה לזירת אחד המעשים הברוטליים ביותר באחת המלחמות הברוטליות ביותר בהיסטוריה.
במהלך מלחמת העולם השנייה הוקם מחנה שבויים בקרבת העיר. ב-1945, מספר ימים לפני תום המלחמה, הועלו באש 80% משטחה של העיר העתיקה על ידי הצבא האדום. באירוע זה כ-600 איש איבדו עצמם לדעת. מאז, רוב הבניינים ההיסטוריים נבנו מחדש.
אתרים חשובים

חומתה של נויברנדנבורג שנבנתה בימי הביניים השתמרה בשלמותה. גובהה של החומה 7 מטרים והיקפה הוא 2.3 ק"מ והיא כוללת ארבעה שערים בנויים לבנים בסגנון גותי, שנבנו במאות ה-14 וה-15.
מבין השערים הללו, אחד מהמרשימים ביותר הוא שער שטארגרד (Stargarder Tor), עם המבנה הגמלוני, תחרת החלונות והרוזטות המעטרים אותו בצידו החיצוני.
אתר בעל עניין נוסף היא כנסיית מריה (Marienkirche), שגם היא בנויה בלבנים בסגנון גותי. בניין הכנסייה הושלם ב-1298 הכנסייה הוחרבה כמעט לחלוטין ב-1945 אך ב-1975 היא שוקמה ומאז 2001 היא משמשת כאולם קונצרטים.
הבניין הגבוה בעיר הוא בית החינוך והתרבות, שנפתח ב-1965. המתאר הדק שלו העניק לו את הכינוי "אצבע התרבות" (Kulturfinger). אתר חשוב נוסף בעיר הוא המוזיאון האזורי.
ערים תאומות

איטליה קולניו (אנ'), איטליה
גרמניה פלנסבורג, גרמניה
דנמרק גלדסקסה (אנ'), דנמרק
פולין קושאלין, פולין
ישראל נצרת, ישראל
צרפת נוור (אנ'), צרפת
רוסיה פטרוזבודסק, רוסיה
צרפת וילז'וויף (אנ'), צרפת
הרפובליקה העממית של סין יאנגצו, הרפובליקה העממית של סין
הערות שוליים

| --- | --- |
בקרת זהויות :  NLI: 987007550208605171  BnF: cb12005240f (data)  GND: 4041712-8  LCCN: n80072355  MusicBrainz: 030019c8-802f-4d19-8a7c-eb09628e3658  NKC: ge482174  SUDOC: 100979181  VIAF: 136040055   WorldCat (עם VIAF): 136040055
סאבה סזונוב

סאבה אנדרייביץ' סזונוב (ברוסית: Саба Андреевич Сазонов, בגאורגית: საბა ანდრეის ძე საზონოვი; נולד ב-1 בפברואר 2002 בסנקט פטרבורג שברוסיה) הוא כדורגלן גאורגי-רוסי המשחק בעמדת הבלם בקבוצת אמפולי ובנבחרת גאורגיה.
קריירת מועדונים

סזונוב גדל במחלקת הנוער של זניט סנקט פטרבורג. בשנת 2019 החל לשחק בזניט-2 סנקט פטרבורג, קבוצת המילואים של המועדון. ב-16 במאי 2021 ערך הופעתו היחידה בקבוצה הראשונה של המועדון, בניצחון 1–5 על טמבוב במסגרת המחזור ה-30 בליגת העל הרוסית לעונת 2020/2021.
ב-9 ביולי 2021 חתם סזונוב על חוזה לשלוש שנים בדינמו מוסקבה מליגת העל הרוסית. ב-16 באוקטובר ערך את הופעת הבכורה שלו במועדון, בתיקו 2-2 נגד ספרטק מוסקבה במסגרת המחזור ה-11 בליגה לעונת 2021/2022.
ב-31 באוגוסט 2023 חתם בטורינו מהסרייה א'.
ב-30 באוגוסט 2024 הושאל ביחד עם פייטרו פלגרי האיטלקי אל אמפולי, כחלק מעסקה ששלחה את סבסטיאן ולוקייביץ' אל טורינו.
קריירה בינלאומית

ב-17 בנובמבר 2022 ערך סזונוב את הופעת הבכורה שלו בנבחרת גאורגיה, בהפסד 0–3 לנבחרת מרוקו במשחק ידידות.
תארים

אליפות רוסיה (1): 2020/2021
הערות שוליים

↑  Саба Сазонов перешёл в "Динамо" באתר הרשמי של דינמו מוסקבה, 9 ביולי 2021 (ברוסית)